Heitti Polli

Heitti Polli (sündinud 26. aprillil 1951 Tartus) on eesti maalikunstnik. Heitti Polli sündis 26. aprillil 1951 Tartus kunstnike Kaljo ja Ellen Polli esimese lapsena. Ta astus 1969. aastal Eesti NSV Riiklikku Kunstiinstituuti, mille lõpetas 1974. aastal maalikunstniku-pedagoogi erialal. Tema õppejõud olid kunstnikud Lepo Mikko, Johannes Võerahansu ja Ilmar Kimm. Ta lõpetas instituudi tahvelmaaliga "Botaanikaaias", lõputöö juhendaja oli professor Lepo Mikko. Aastatel 1973–1977 töötas ta Eesti Televisiooni kunstnik-lavastajana, tehes seda juba õpingute ajal instituudis. Ühe huvitavama lavakujunduse tegi Polli Tallinna spordihallis toimunud kontserdi jaoks, kus kasvuhoonekilest valmistatud torud puhuti tolmuimejaga õhku täis ning laotati lava ümbrusesse. Koostöös elektroonikute Tiit Kralla, T. Mäe ja Jüri Tallinnaga katsetati uusi elektroonilisi lähenemisviise kujunduste realiseerimiseks. Magnetrõngaga (atribuut, millega häälestatakse telerite kineskoope) prooviti tuua televiisori ekraanile valgusmänge, efekte, värvikombinatsioone ja lahendusi, õnnestumise korral tehti valguskompositsioonidest fotosid ja värvislaide. Kasutades slaidide abi hakkas Polli aerograafiga värvimänge lõuendile kandma. Sel perioodil sündisid järgmised teosed: "Luup", "Tööstusmiraaž" ja "Magnetväli". 1977. aastal võimaldati Pollil korraldada oma esimene isikunäitus Kunstihoone salongis. Töödest eksponeeriti eelpool nimetatule lisaks "Viiuldaja", "Makett vannis", "Lüpsiplats", "Puhas vesi" ja "Meri", "Ema lapsega" (Eeli-Ethel Polli erakogu). Samal aastal tutvus Polli teatrilavastaja Riho Lehespalu ja muusik Sven Grünbergiga, kellega koos tehti Ugala teatris mitu lavastust.1978. aastal kutsuti Heitti Polli Rakvere teatri peakunstnikuks. Sel perioodil loodi paar täiesti uuenduslikku lavastust, kus kasutati laserkujundust, süntesaatorimuusikat ja unikaalseid kostüüme. Kõik see põhines kosmoseteemalisel süžeel. Sellest ajast on säilinud ainult mõned fotod. 1980. aastal õnnestus Pollil ja maalikunstnik Jaan Elkenil saada kaheks aastaks Üleliiduline Noortekoondise stipendium, mis võimaldas Pollil rohkem maalimisele pühenduda. Tema põhiliseks maaliteemaks 1980. aastate alguses kujunes looduse jäädvustamine, kuna tal avanes võimalus osa võtta Keemia Instituudi korraldatud ekspeditsioonidest NSV Liidus. Esimesel ekspeditsioonil lennati Kaug-Itta – Petropavlovsk-Kamtšatskisse, kust edasi liiguti helikopteriga mägedesse ja jätkati reisi matkates. Põnevamad kohad olid Geisrite org ja Kuriili saared. Sellest reisist sündisid maalid "Kaivo portree", "Akvalangistid", "Natüürmort" ja "Helgi Hersonesoses". 1981. aastal oli Heitti Polli Tallinna Laste Kunstikoolis õppejõud. 1985. aastal võttis ta osa ülemaailmsest noortefestivalist Moskvas, kuhu ta pääses läbi eelnäituse. Need maalid on Jan Vermeer van Delftile pühendatud teos "Näitusekülastaja" ning Caravaggiole pühendatud maal "Püha Matteuse kutsumine" (maal asub Puškini nimelises Kujutava Kunsti Muuseumis). 1988. aastal toimus Polli teine isikunäitus Kunstihoone salongis. Enamik teoseid olid väikeseformaadilised pildid – maastikud, portreed ja natüürmordid. 1992. aastal alustas tegevust eragalerii Indigo. Galerii tegeleb kunsti ostu-müügi, ruumikujunduse ja Tallinna Kunstifestival organiseerimisega Raekoja platsil. Maalikunstnik Heitti Polli teoseid on muuseumides ja erakogudes Eestis, Leedus, Venemaal, Soomes, Rootsis, Taanis, Norras, Saksamaal, Itaalias, Poolas, USA-s, Kanadas, Prantsusmaal, Iirimaal, Lõuna- Aafrika vabariigis, Mehhikos, Türgis, Inglismaal ja mujal. 1990. aastatel algas ja kestab tänapäevani Heitti Polli loomingu abstraktne periood. "Kompositsioon silmade ja huultega", 1970, õli lõuend, 120 x140 (Taani erakogu) "Kollane viljapõld", 1972, õli lõuend, 110 x 130 (Sven Grünbergi erakogu) "Mannekeen", 1972, õli lõuend, 110 x 140 Diplomitöö, 1973-74, "Botaanikaaed", õli lõuend, 200 x 170, 1975 Saku Noorte Kujutava Kunsti Näitus (kunstniku omand) "Hobune", 1973, õli lõuend aerograaf pintsel, 70 x 110 (Nõmbergi erakogu) "Tütarlapse portree", 1974, õli lõuend, 200 x 170 (asukoht teadmata) "Makett vannis", 1975-76m 110 x 130 (kunstniku omand) "Ema lapsega", 1975, õli lõuend, 50 x 60 (Eeli-Ethel Polli erakogu) "Magnetväli", 1975, õli lõuend aerograaf, 110 x 120 (Varastatud ära Eesti Kunstifondi näituselt Austraalias) "Luup", 1976, õli lõuend aerograaf, 140 x 140 (Bonni Moodsa Kunstimuuseumis) "Lüpsiplats", 1976-77, õli lõuend, 90 x 130 (kunstniku omand) "Sõnajalad", 1976, õli lõuend aerograaf, 50 x 70 (Taido Kuressoni erakogu) "Autoportree", 1976, õli lõuend aerograaf, 120 x 140 (kunstniku omand) "Kaamera", 1976, õli lõuend, 110 x 130 (Saksamaa erakogu) "Puhas vesi", 1976-77, õli lõuend, 180 x 110 (kunstniku omand) "Tööstuslik miraaz", 1977, õli lõuend, 1 120 x 120 (kunstniku omand) "Väravavaht", 1978, õli lõuend, 130 x 150 (USA-s, eksportsalongi ost) "Tegutseva vulkaani kraater", 1979, õli lõuend, 150 x 140 (Andres Kollisti erakogu) "Skafander", 1980, õli lõuend, 70 x 70 (Mati Miiluse erakogu) 1980 Eesti NSV Kultuuriministeeriumi maali aastapreemia "Koinat Roptini" eest, maal asub Kunstimuuseumis. 1979 Kunstnike Liidu juures oleva Noortekoondise üleliiduline stipendiaat Eesti Kunstnike Liidu liige 1964 ÜLKNÜ liige 1988 Kunstihoone salongis 1989 Soomes Kuusankoskis 1997 Helgi ja Heitti Polli tööd. Kilpkonna galerii 1975. Noorte kunstnike teoste näitus 1975. Tallinna Kunstihoone 1975. Tallinna kunstnike kevadnäitus 1976. Tallinna Kunstihoone 1977. Tallinna kunstnike kevadnäitus 1977. Tallinna Kunstihoone 1978. Eesti plakat '78. Tallinna Kunstihoone 1978. Tallinna kunstnike kevadnäitus 1978. Tallinna Kunstihoone 1978. Vabariiklik noorte kunstnike tööde näitus 1978. Tartu Kunstimuuseum, Tartu Kunstimaja 1978. Vabariiklik kujutava kunsti näitus 1978. Tallinna Kunstihoone 1979. Tallinna kunstnike kevadnäitus 1979. Tallinna Kunstihoone 1979. Vabariiklik noorte kunstnike tööde näitus 1979. Tartu Kunstimuuseum, Tartu Kunstimaja 1979. Vabariiklik kujutava kunsti näitus 1979. Tallinna Kunstihoone 1980. Vabariiklik noorte kunstnike tööde näitus 1980. Tallinna Kunstihoone 1980. Tallinna kunstnike kevadnäitus 1980. Tallinna Kunstihoone 1981. Vabariiklik noorte kunstnike tööde näitus 1981. Tartu Kunstimuuseum, Tartu Kunstimaja 1982. Vabariiklik kujutava kunsti näitus 1981. Eesti Näituste messikeskus 1982. Noorte kunstnike teoste näitus. Eesti Näituste messikeskus 1982. Tallinna kunstnike kevadnäitus 1982 – maal. Tallinna Kunstihoone 1982. NSVL – meie kodumaa. Tallinna Kunstihoone 1982. Vabariiklik noorte kunstnike tööde näitus 1982. Tartu Kunstimaja, Tartu Kunstimuuseum 1982. Eesti maastikumaali näitus. Tallinna Kunstihoone 1983. Vabariiklik noorte kunstnike tööde näitus 1983. Tallinna Kunstihoone 1985. Tallinna kunstnike kevadnäitus 1985. Tallinna Kunstihoone 1985. Vabariiklik noorte kunstnike tööde näitus 1985. Tartu Kunstimuuseum 2016 Külm pilk. Hüperrealismi variatsioonid Eesti kunstis. Kumus. Õlimaal "Mõttevahetus" 1980, 131 x 160 cm (Tartu Kunstimuuseum). 2018 Näitus „Külm pilk. Hüperrealismi variatsioonid Eesti kunstis“ Tartu kunstimuuseumis. Heitti Polli. "Botaanikaaed". Eesti Maalikunstnike Liit. Heitti Polli. "Luup". Eesti Maalikunstnike Liit. Heitti Polli. "Värviline vesi". Eesti Maalikunstnike Liit. Heitti Polli. "Ema lapsega". Eesti Maalikunstnike Liit. [1] Anu Allas (2016). "Külm pilk. Hüperrealismi variatsioonid Eesti kunstis". Eesti Kunstimuuseum. Ants Juske, Hüperrealism ja hüperreaalsus Eesti kunstis. – Toimetised 2. Tartu Kõrgem Kunstikool, 2004, lk 41. Mai Levin. Teadlaste kunstikogu kõneleb kaugetest maadest ja põlisrahvastest Eesti Päevaleht, 15. aprill 2018. Artiklit illustreerib H. Polli maal - Heiti Polli „Lumi”, suurema töö visand. Pildil paremalt Tõnu Kesküla, Arvo Raudsepp, Andres Kollist ja Jüri Kask. Aili Vahtla. "Many paintings in public buildings not officially on record". err.ee, 11. aprill 2018. Jaan Elken. "Tartu kunstimuuseum on sulatanud külma pilgu". Sirp, 21. september 2018. Tiiu Männiste. "Maalihuvilisi ootavad tõelised maiuspalad". Sakala, 9. veebruar 2008. Näitus - Kolme põlve kunstnikud. Kaljo ja Ellen Polli. Heitti ja Helgi Polli, Eeli-Ethel Polli ja Üüli-Heivi Polli (praegu Uuli Moran). Jaana Tõnisson. Näitus “Eesti ja Arktika”. Tallinna Ülikooli Akadeemilise Raamatukogu, 27. aprill 2021. Näitusel väljas polaarekspeditsioonidel osalenud kunstnik Heitti Polli maalid. Andres Laasik. "Kunstnikud viivad kauba laadale.", Eesti Päevaleht, 18. juuli 2001. Heitti Polli foto Eesti Kunstimuuseumis EKM.